પોલીસસૂત્રો પાસેથી મળતી માહિતી મુજબ વડાસર ગામે બળદેવ કમલેશભાઈ સોલંકી (ઉં.વ. અાશરે ૧૮) રહેતા હતા. ગત રાત્રે બળદેવભાઈ અને તેમના મિત્ર ખોડાભાઈ દેવીપૂજક ગામની સીમમાંથી ગામમાં જઈ રહ્યા હતા. દરમિયાનમાં રસ્તા વચ્ચે ઊભેલું ટ્રેક્ટર તેઓને ન દેખાતાં બાઈક ટ્રેક્ટર પાછળ ઘૂસી જતાં બળદેવભાઈનું મોત નીપજ્યું હતું જ્યારે ખોડાભાઈને શરીરના ભાગે ગંભીર ઈજાઓ થતાં સારવાર અર્થે અમદાવાદની વી.એસ. હોસ્પિટલ ખાતે ખસેડવામાં અાવ્યા હતા. રાત્રીના સમયે રસ્તા વચ્ચે કોઈ પણ રીફલેક્ટર લાઈટ વગર ટ્રેક્ટર ઊભું રાખી દેતાં બાઈકચાલક બળદેવભાઈને ટ્રેક્ટર દેખાયું નહોતું. અા અંગે બળદેવભાઈના ભાઈએ ટ્રેક્ટરચાલક વિરુદ્ધ પોલીસ ફરિયાદ નોંધાવતાં ચાંગોદર પોલીસે ગુનો નોંધી તપાસ શરૂ કરી છે.